Oksana Dobrovolskaja

Oksana Dobrovolskaja (g. 1996 m. vasario 6 d. Vilniuje)  – Lietuvos neįgaliųjų sporto lengvaatletė, paralimpietė. Turi regėjimo negalią, varžosi F11 negalios klasės disko metimo varžybose.

 Biografija 

Mokėsi Vilniaus Lazdynų mokykloje. Silpstant regėjimui, dešimtoje klasėje perėjo mokytis į specializuotą ugdymo įstaigą – Lietuvos aklųjų ir silpnaregių ugdymo centrą. Vytauto Didžiojo universitete baigė teisės ir finansų studijas.Paralimpietė Oksana Dobrovolskaja: „Kai sukiesi tik savo rate, apie alternatyvas greičiausiai negalvoji“ tv3.lt

Sportininkė turi paveldėtą regos negalią, kurią sukėlė pigmentinis retinitas. Nuolat progresuojanti ir genetiškai paveldima liga lėmė, kad ji mato vos 1 proc.

Išbandė įvairias sporto šakas, tarp jų plaukimą, aklųjų stalo tenisą. 2018 m. pasuko į lengvąją atletiką. Treneris Jonas Burakovas pasiūlė treniruotis disko metimo sektoriuje. Tarptautinėje arenoje debiutavo 2019 m. „Grand Prix” varžybų etape Paryžiuje. 2021 m. Europos žmonių su negalia lengvosios atletikos čempionato disko metimo rungtyje užėmė 4 vietą.

Dalyvavo 2021 m. Tokijo (29,50 m, 8 vieta), 2024 m. Paryžiaus vasaros paralimpinėse žaidynėse (34,49 m, 5 vieta).Oksana Dobrovolskaja parateam.lt

 Įvertinimas 

 Lietuvos metų sportininkė (paralimpinio sporto) 2021, 2024, 2025 m.

 Šaltiniai 

 Nuorodos 

 Oksana Dobrovolskaja paralympic.org

Kategorija:Silpnaregiai ir neregiai
Kategorija:Lietuvos paralimpiečiai
Kategorija:Lietuvos neįgaliųjų lengvaatlečiai
Kategorija:Lietuvos rutulio stūmikai
Kategorija:Lietuvos disko metikai